Istihara-namaz

**Istihara-namaz** je posebna vrsta namaza koju muslimani vjernici obavljaju prilikom dvojbe oko donošenja odluke, prilikom psihičke zbunjenosti i rastrojenosti, te prilikom kakve brige.

## Potvrda
U skladu sa Poslanikovim s.a.v.s riječima: *"Ako je neko od vas zabrinut o odluci koju treba da donese, neka klanja dva rekijata nafile (dobrovoljnog) namaza..."*, potvrđuje se postojanje ovog namaza. Autentičnost ovih riječi koje prenosi Džabir ibn Abdullah Salami, r.a., bilježe Buharija, Tirmizi, Nesai, Ebu Davud, ibn Madže, te drugi prenosioci.

Ovaj namaz spada u grupu Nafila namaza, što znači da nije obavezan.

## Vrijeme obavljanja Istihara-namaza
Ovaj namaz se može obaviti u bilo koje vrijeme, osim u vremenima kada je zabranjeno klanjati.

*Za više informacija pogledajte članke o dnevnim farz namazima*

## Način obavljanja Istihara-namaza
Istihara-namaz je namaz od dva rekijata. Obavlja se na isti način kao i Sabahski farz namaz, te nakon završetka sjedenja, a prije selama, uči se dova, kojom vjernici traže od Allaha (Boga) pomoć prilikom svoga problema. Ova dova se može učiti i nakon predaje selama.

### Dova
Slijedi transkripcija dove koja se uči u Istihara-namazu sa arapskog:
:Allahumma inni astakheeruka bi ‘ilmika wa astaqdiruka bi qudratika wa as’aluka min fadlika, fa innaka taqdiru wa laa aqdir, wa ta’lamu wa laa a’lam, wa anta ‘allaam al-ghuyoob. Allaahumma fa in kunta ta’lamu haadha’l-amra **(navesti ime stvari)** khayran li fi ‘aajil amri wa aajilihi (ili: fi deeni wa ma’aashi wa ‘aaqibati amri).faqdurhu li wa yassirhu li thumma baarik li fihi. Allaahumma wa in kunta ta’lamu annahu sharrun li fi deeni wa ma’aashi wa ‘aaqibati amri(ili: fi ‘aajili amri wa aajilihi) fasrifni ‘anhu [wasrafhu ‘anni] waqdur li al-khayr haythu kaana thumma radini bihi)

Što u prijevodu na bosanski jezik glasi:
:O Allahu, ja tražim Tvoju uputu (u odabiru) Tvojim znanjem i i tražim mogućnost izbora Tvojom snagom, i molim Te za Tvoju dobrotu. Ti imaš moć, a ja nemam. I Ti znaš, a ja ne znam. Ti si Onaj koji zna skriveno. O Allahu, ako u Tvom znanju, ova stvar **(navesti ime stvari)** je dobra za mene i na dunjaluku i na ahiretu, (ili: moju vjeru, moj život i moje poslove) onda mi je propiši, olakšaj mi je i podaj mi bereket u njoj. A ako je u Tvom znanju ona loša po mene i moju vjeru, moj život i moje poslove, (ili: za mene na dunjaluku i ahiretu) onda me odalji od nje, (i nju od mene), i podaj mi dobro gdje god se to nalazilo, i zadovolji me sa time.

Umjesto podebljanog dijela teksta muslimani ukratko opišu svoj problem prilikom izgovora ove dove.

## Bosanski muslimani i istihara
Istihara-namaz je često mistificiran od strane Bošnjačko-muslimanskog korpusa, posebno u vremenu nakon Drugog svjetskog rata. Do toga je dolazilo prvenstveno zbog nepristupačnosti islamske literature širokim narodnim masama u tom dobu, a dijelom i zbog nepismenosti stanovništva.

Ovo je dovelo do mističnosti "čudesnog namaza", te su se pojavili ljudi kojima je odgovarao ovakav epitet, jer su naplaćivali svoje "usluge" klanjanja Istihara-namaza osobi koja ne poznaje "tajnu". Uz ovo, razvijali su svoje sopstvene verzije namaza, i iste zapisivali i širili. I danas je moguće sresti ovakve pojave najčešće na mjestima na kojima se nudi "proricanje sudbine".

## Povezano
* Namaz
* Sabah-namaz
* Nafila namaz

## Vanjske veze
* Istihara-namaz 
* Primjer zloupotrebe Istihara-namaza